CELEX: C2007/170/74
Language: et
Date: 2007-07-21 00:00:00
Title: Kohtuasi T-198/07: 5. juunil 2007 esitatud hagi — Cementownia Warta versus Euroopa Ühenduste Komisjon

21.7.2007   
            
            
               ET
            
            
               Euroopa Liidu Teataja
            
            
               C 170/39
            
         5. juunil 2007 esitatud hagi — Cementownia „Warta”versus Euroopa Ühenduste Komisjon
   (Kohtuasi T-198/07)
   (2007/C 170/74)
   Kohtumenetluse keel: poola
   Pooled
   
      Hageja: Cementownia „Warta” (esindajad: juriidiline nõustaja P. K. Rosiak ja advokaat F. Puel)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni 26. märtsi 2007. aasta otsus kasvuhoonegaaside saastekvootide eraldamise siseriikliku kava kohta, millest Poola teavitas Euroopa Parlamendi ja nõukogu direktiivi 2003/87/EÜ kohaselt;
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Hageja palub tühistada komisjoni 26. märtsi 2007. aasta otsuse K(2007) 1295 (lõplik) kasvuhoonegaaside saastekvootide eraldamise siseriikliku kava kohta, millest Poola teavitas Euroopa Parlamendi ja nõukogu direktiivi 2003/87/EÜ (1) kohaselt; selles otsuses leidis komisjon, et aastateks 2008-2012 süsinikdioksiidi saastekvootide eraldamise kava, millest Poola teatas 30. juunil 2006 komisjonile, teatavad osad on vastuolus direktiivi 2003/87/EÜ artikli 9 lõigetes 1 ja 3, artiklis 10 ja artikli 13 lõikes 2 ning III lisas sätestatud kriteeriumitega. Kõnealune otsus vähendab ajavahemikuks 2008-2012 süsinikdioksiidi heitkoguste ülempiiri 26,7 % võrra võrreldes ülempiiriga, mille Poola pakkus välja komisjonile edastatud saastekvootide eraldamise siseriiklikus kavas.
   Väited ja peamised argumendid vastavad kohtuasjas T-195/07 esitatutele.
   
      (1)  Euroopa Parlamendi ja nõukogu 13. oktoobri 2003. aasta direktiiv 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ (ELT 2003, L 275, lk 32; ELT eriväljaanne 15/07, lk 631).